ฝังยาคุมมาได้เกือบเดือนนึง มาเรียนมวยได้ไหมคะ ตอนต่อยไม่เจ็บไม่ปวดคะ
สวัสดีค่ะ วัสดุที่ใช้ประกอบเป็นยาฝังคุมกำเนิดนั้น มีความยืดหยุ่นสูงมาก โอกาสหักจากการถูกกระทบกระแทกที่ไม่รุนแรงมากนักนั้นแทบไม่มี เพียงแต่อาจเคลื่อนที่ไปจากตำแหน่งเดิมได้เล็กน้อย แต่หากถูกกระแทกอย่างรุนแรง เช่น การต่อยมวยที่โดนบริเวณที่ฝังยาโดยแรง โอกาสที่ยาฝังจะเคลื่อนที่นั้นย่อมเป็นไปได้ และโอกาสที่หลอดยาจะแตกหักนั้นก็อาจเป็นไปได้ด้วย ซึ่งอาจมีผลต่อประสิทธิภาพในการคุมกำเนิด และในการนำยาฝังคุมกำเนิดออกค่ะ